ანა კარინა

ანა კარინა (დაბადებით ჰანა კარინ ბეიერი; დ. 22 სექტემბერი, 1940, ფრედერიკსბერგი, დანია — გ. 14 დეკემბერი, 2019, პარიზი, საფრანგეთი) — დანიელ-ფრანგი ავანგარდისტი მსახიობი, რეჟისორი, მწერალი და მომღერალი. ფრანგული ახალი ტალღის რეჟისორის, ჟან-ლუკ გოდარის მუზა 1960-იან წლებში. მონაწილეობდა მის ფილმებში, მათ შორის „პატარა ჯარისკაცი“, „ქალი ქალია“, „ცხოვრება საკუთარი ცხოვრებით“, „გიჟი პიერო“ და სხვ.
ადრეული ცხოვრება
კარინა ჯერ კიდევ პატარა იყო, როცა გემის კაპიტანმა მამამისმა ის და დედამისი მიატოვა. 4 წლამდე მას ბებია და ბაბუა ზრდიდნენ, ხოლო შემდეგ კი ბავშვთა თავშესაფარს მიაბარეს. 9 წლის ასაკში ის დედას დაუბრუნდა. კარინა მალევე სახლიდან გაიქცა.
რამდენიმე წლის განმავლობაში იგი ცეკვას შეისწავლიდა და მოდის ჟურნალებისთვის მოდელად მუშაობდა. გამოჩნდა რამდენიმე ინდუსტრიალურ და დამოუკიდებელ ფილმშიც, მათ შორის არის მოკლემეტრაჟიანი ფილმი „გოგო და ფეხსაცმელები“ (1959; Pigin og skoene), რომელიც კანის კინოფესტივალზე წარადგინეს. იმავე წელს პარიზში გადავიდა, სადაც ფრანგული ახალი ტალღის რეჟისორს, ჟან-ლუკ გოდარს შეხვდა.
კინო-კარიერა
მიუხედავად იმისა, რომ კარინამ ფილმში „უკანასკნელ ამოსუნთქვამდე“ (1960) როლი ვერ მიიღო, ის მალევე გამოჩნდა „პატარა ჯარისკაცში“ (1960).
1961 წელს კარინა ჟან-ლუკ გოდარზე დაქორწინდა. მთლიანობაში მათ ერთად შვიდი ფილმი გადაიღეს.
მიუხედავად იმისა, რომ კარინას უმუშავია სხვა მნიშვნელოვან რეჟისორებთან, როგორებიც არიან ლუკინო ვისკონტი (1967; „უცხო“) რეინერ ვერნერ ფასბინდერი (1976; „ჩინური რულეტი“), ფართო საზოგადოებამ ის მაინც გოდართან მუშაობის გამო დაიმახსოვრა.
1973 წელს მან თავისი სარეჟისორო დებიუტი, „ერთად ცხოვრება“ (Vivre ensemble, 1973) გამოუშვა, რომელშიც თავად იღებდა მონაწილეობას. ფილმის ჩვენება კანის კინოფესტივალის 26-ე დაჯილდოებაზე გაიმართა. იგი ავტორია ფილმისა „ბოლო სიმღერა“ (1987), რომელშიც ერთ-ერთ როლს თავად ასრულებს. იმღერა ფილმებში „სიმართლე ჩარლის შესახებ“ (2002) და „შარადა“ (1963).
მუსიკალური და სამწერლო კარიერა
1960 გამოშვებულ სატელევიზიო კომედიურ მიუზიკლში, „ანა“ (1967) კარინა შვიდ სიმღერას ასრულებს სერჟ გინსბურგთან და ჟან-კლოდ ბრიალისთან ერთად. კარინამ ჩაწერა ალბომი, სახელად „სიყვარულის ისტორია“, ფილიპ კატერინთან ერთად, რომელსაც საკონცერტო ტური მოჰყვა. 2005 წელს გამოუშვა „სიმღერები ფილმებიდან“, რომელიც მის მიერ სხვადასხვა ფილმებში შესრულებული სიმღერების კოლექციაა.
კარინამ ოთხი რომანი დაწერა.
ფილმოგრაფია
რესურსები ინტერნეტში
ანა კარინას ფოტოები
ანა კარინა Mubi-ზე
BBC ანა კარინას გარდაცვალების შესახებ
ანა კარინას ბიოგრაფია
სქოლიო
ფრანგი მსახიობები
ფრანგი კინორეჟისორები
ფრანგი მომღერლები
ფრანგი მწერლები
დაბადებული 1994
დაბადებული 22 სექტემბერი
გარდაცვლილი 14 დეკემბერი
გარდაცვლილი 2019
დანიელი მსახიობები
დანიელი კინორეჟისორები
ხელოვნებისა და ლიტერატურის ორდენის კავალრები
საპატიო ლეგიონის ორდენის კავალრები
დანიელი მომღერლები
ფრანგი სცენარისტები
XX საუკუნის ფრანგი ქალი მსახიობები
XXI საუკუნის ფრანგი ქალი მსახიობები
დანიელი ქალი მოდელები
დანიელი ქალი მომღერლები
დანი ქალი კინომსახიობები
დანიელი ქალი რომანისტები
დანიელი სცენარისტები
ფრანგი ქალი მოდელები
ფრანგი ქალი კინომსახიობები
ფრანგი ქალი კინორეჟისორები
ფრანგი ქალი სცენარისტები
ფრანგი ქალი რომანისტები
XX საუკუნის დანიელი რომანისტები
XX საუკუნის ფრანგი ქალი მწერლები
XX საუკუნის დანიელი ქალი მწერლები
ფრანგი ქალი მსახიობები
XX საუკუნის ფრანგი მსახიობები
XXI საუკუნის ფრანგი მსახიობები
ვერცხლის დათვი საუკეთესო ქალი მსახიობისთვის